Eelmise nädala esmaspäevast laupäevani kestnud Ugala teatripiletite soodusmüük oli üllatuslikult pea sama hoogne kui hooaja alguse soodusmüük. Traditsiooniliselt on talvine soodusmüük sügisesest rahulikum. Seda enam rõõmustas, et seekord soetati pileteid peaaegu sama palju kui sügisel – kokku 9500 piletit. Eelmise aasta veebruaris osteti aga ca 3000 piletit vähem. Nii kujunes eelmise nädala soodusmüügist taas üks aegade parimaid.
#000001
Piletite pingereas oli kuuenda päeva lõpuks kõige rohkem pääsmeid ostetud värskele spioonikomöödiale “39 astet”, mille lavastas Sander Pukk – ca 1450 piletit. Teisele kohale jõudis 6. aprillil suurel laval esietenduv romantiline komöödia – William Shakespeare’ i “Kaheteistkümnes öö”, mille toob publikuni teatri loominguline juht Tanel Jonas. Kolmanda koha kindlustas endale kevadel viimased etendused andev, ent siiani üks publiku lemmikuid lavastusi “Saja-aastane, kes hüppas aknast välja ja kadus” (lavastaja Ringo Ramul). Ka neljanda ja viienda koha saavutasid publikulemmikuks valitud lavastused – vastavalt pöörane komöödia „Võrku püütud” (lavastaja Tanel Jonas) ning eelmise hooaja publikulemmik draama
#000003
“Kuhu sa jäid?”, mille lavastaja on samuti külalisena Sander Pukk.Kuni hooaja lõpuni said piletid traditsiooniliselt välja müüdud lavastusele „
#000005
Leskede kadunud maailm” (lavastaja Ringo Ramul) ning peaaegu lõpuni said piletid otsa lavastustele “39 astet”, “Kuhu sa jäid?” ja “Surmkindlad asjad siin elus” (lavastaja Andres Noormets).
#000006